Կաշիաս դու Սուլ

**Կաշիաս դու Սուլ** (), քաղաք և համայնք Բրազիլիայի Ռիու Գրանդի դու Սուլ նահանգում։ Մտնում է նույնանուն տնտեսա-վիճակագրական միկրոտարածաշրջանի և Սեռա-Գաուշա քաղաքային ագլոմերացիայի մեջ։ Բնակչության թվաքանակը 2007 թվականին եղել է 399&nbsp;038, 2014 թվականին՝ 470&nbsp;223: Զբաղեցնում է 1643,913 քառակուսի կիլոմետր տարածք։ Բնակչության խտությունը կազմում է 286 մարդ/կմ²։

## Վիճակագրություն
* Համախառն ներքին արդյունքը, 2005 թվականի դրությամբ, կազմում էր   8 422 381 հազար ռեալ (տվյալները՝ Բրազիլիայի աշխարհագրության և վիճակագրության ինստիտուտի)
* Համախառն ներքին արդյունքը մեկ շնչի հաշվով, 2005 թվականի դրությամբ, կազմում էր  20 838,00  ռեալ (տվյալները՝ Բրազիլիայի աշխարհագրության և վիճակագրության ինստիտուտի)
* Մարդկային ներուժի զարգացման ինդեքսը, 2000 թվականի դրությամբ, կազմում էր    0,857 (տվյալները՝ ՄԱԿ-ի զարգացման ծրագրի)։

## Պատմություն
Քաղաքի ներկայիս տարածքում մի ժամանակ ապրել են հնդկացիական *կաինգանգ* ցեղի մարդիկ։ 1875 թվականին Հյուսիսային Իտալիայից գաղթածների մի խումբ այստեղ բնակավայր է հիմնել, անվանակոչել Նովա Միլանո։ Երկու տարի անց բնակավայրը վերանվանվել է ի պատիվ Բրազիլիայի մարշալ և վարչապետ, Կաշիասի դուքս Լուիշ Ալվեշ դե Լիմա ի Սիլվայի։ 1890 թվականին ստացել է ինքնավար համայնքի, 1910-ին՝ քաղաքի կարգավիճակ։ Արագ տեմպերով աճելու շնորհիվ արժանացել է *Գաղութների մարգարիտ* (*Pérola das colônias*) պատվանունի։

## Տնտեսություն
Քաղաքը գտնվում է մերձատլանտյան անտառների մերձարևադարձային գոտում, Սեռա Գաուշա լեռնոտ տարածքի կենտրոնական մասում, տարածք, որ հայտնի է անասնապահության զարգացման համար բարենպաստ պայմաններով։ Կաշիաս դու Սուլի մերձակա տարածաշրջանը համբավվել է նաև խաղողագործությամբ ու գինեգործությամբ, *Festa de Uva* գինետոնով, որ անցկացվում է յուրաքանչյուր տարվա փետրվարի վերջին-մարտի սկզբին։ Վերջին տասնամյակներում տնտեսության կարևոր ճյուղերից է դարձել ավտոմեքենաշինությունը (այդ բնագավառի խոշորագույն ներկայացուցիչը *Մարկոպոլո* ընկերությունն է)։

Կաշիաս դու Սուլում գործում է համալսարան։ Քաղաքի գլխավոր պատմամշակութային հուշարձանը 1899 թվականին կառուցված Սուրբ Թերեզա տաճարն է։

## Քույր քաղաքներ
*  Լիթլ Ռոք, ԱՄՆ, Արկանզաս, 2017 թվականից
*  Պեդավենա, Իտալիա

## Պատկերասրահ

Image:Caxias 048.jpg|*Monumento ao Imigrante* հուշարձանը
Image:Caxias 002.jpg|São Pelegrino եկեղեցին, որտեղ պահվում են իտալացի նկարիչ Ալդո Լոկատելլիի կարևորագույն աշխատանքները
Image:Chateau lacave.jpg|*Château Lacave* դղյակը ամռանը
Image:Caxias_028.jpg|Քաղաքի և ամբողջ Ռիու Գրանդի դու Սուլ նահանգի ամենաբարձր շինությունը՝ *Parque do Sol*-ը
Image:Palácio Episcopal de Caxias do Sul.jpg|Եպիսկոպոսական պալատը
Image:Caxias_021.jpg|*Getúlio Vargas Park*-ը՝ քաղաքի ամենաընդարձակ զբոսայգին 
Image:Caxias_033.jpg|Քաղաքապետարանը
Image:Caxias_0071.jpg|*Iguatemi Mall*-ը, որ նոր հնարավորություններ է ընձեռել քաղաքին 
Image:Caxias_035.jpg|Քաղաքային խորհրդի շենքը
Image:Festuva.jpg|Բրազիլիայի նախագահը՝ *Festa da Uva* գինու փառատոնում (2006 թ. փետրվար)
Image:Caxias_do_Sul.jpg|Քաղաքի ընդհանուր տեսքը վերևից


## Կլիմա
Քաղաքի ծովի մակերևույթից միջին հաշվով բարձր է 760 մետր։ Ըստ *Köppen climate classification*-ի դասակարգման՝ կլիման մերձարևադարձային-լեռնային է կամ չափավոր օվկիանոսային։ Միջին տարեկան ջերմաստիճանը՝ 16&nbsp;°C (60.8&nbsp;°F), ամենացուրտ ամսին՝ հուլիսին՝ միջին բարձր ջերմաստիճանը՝ 17&nbsp;°C (62.6&nbsp;°F), միջին ցածրը՝ 8&nbsp;°C (46.4&nbsp;°F), ամենատաք ամսին՝ հունվարին՝ համապատասխանաբար 26&nbsp;°C (78.8&nbsp;°F) և 16&nbsp;°C (60.8&nbsp;°F): Ձմռանը ցրտեր հաճախ են լինում, ձյան տեղումներ՝ հազվադեպ. քիչ թե շատ նշանակալի չափով ձյուն վերջին տարիներին տեղացել է  2013 թվականի օգոստոսին՝ առաջացնելով 10–15&nbsp;սմ հաստությամբ ձնաշերտ։

## Ծանոթագրություններ

## Արտաքին հղումներ
* Sitio municipal de Caxias do Sul
* Turismo en Caxias do Sul

Կատեգորիա:Բրազիլիայի բնակավայրեր
Կատեգորիա:Բրազիլիայի քաղաքներ